Σύλλογος Ελλήνων Επιστημόνων «Πτολεμαίος ο Α'»

Ο 'Σύλλογος Ελλήνων Επιστημόνων «Πτολεμαίος ο Α » ιδρύθηκε στις 23/5 Νοεμβρίου του 1908Νικηταρίδης Νίκος,Τα Ελληνικά Σωματεία στην Αίγυπτο, Αθήνα 2015, σ.60-61. Ενημερωτικό φυλλάδιο Συλλόγου έκδ.2016, σ.2-3. στην Αλεξάνδρεια της Αιγύπτου, ως μη κερδοσκοπικός επιστημονικός Σύλλογος υπό την άμεση εποπτεία του αιγυπτιακού κράτους.

 Ίδρυση και σκοπός 
Οι αρχικές συζητήσεις για τη δημιουργία του Συλλόγου -που ήδη καταγράφονται από  το 1904-, ολοκληρώθηκαν το 1908, στο φαρμακείο Βισβιδάκη της πλατείας Γαλλίας· αυτές  ήταν που  οδήγησαν στην ίδρυση του Συλλόγου την 5η  Νοεμβρίου (23η κατά το νέο ημερολόγιο), του 1908. Ο ιατρός Κ. Ζαμπάκος διετέλεσε κατά το 1908-1909   1ος ΠρόεδροςΣτην αίθουσα συναντήσεων του εντευκτηρίου, στην σωζόμενη  σειρά των  φωτογραφιών των Προέδρων του Συλλόγου, η  ιστορική φωτογραφία του  Κ.Ζαμπάκου, πρώτου Προέδρου του Συλλόγου, φέρει την ένδειξη 1908-1909. Βλέπε:  Ετήσια Τακτική Γενική Συνέλευσι 2017, Πεπραγμένα και Λογοδοσία έτους 2016, έκδοση Συλλόγου Ελλήνων Επιστημόνων, «Πτολεμαίος ο Α΄», Αλεξάνδρεια 2017, σ.24-28.· παραλλήλως τότε ο ιατρός Η. Καρόπουλος  ἠταν ο 1ος Γενικός Γραμματέας (ο  μετέπειτα 16ος πρόεδρος του Συλλλόγου, 1939-1940)Όπως προηγουμένως υποσημείωση 2, σ.26.. Μεταγενέστερα μετά από εισήγηση του καθηγητή Κ. ΠαπαζήσηΌπως προηγουμένως, υποσημείωση 1, σ.60.,  προστέθηκε η επωνυμία «Πτολεμαίος ο Α΄»· τοιουτοτρόπως στην  ιστορική σφραγίδα όσο και τον λογότυπο με την επωνυμία του Συλλόγου, εικονίσθηκε ο Πτολεμαίος Α΄ Σωτήρ, στρατηγός του Μεγάλου Αλεξάνδρου, από τον οποίο και ιδρύθηκε η Δυναστεία των Πτολεμαίων στηνΑίγυπτο (305-30 π.Χ.) Έζησε ανάμεσα στο 367-283 π.Χ. και βασίλευσε το 305-283/2 π.Χ. με έδρα την Αλεξάνδρεια. Η προτομή του Πτολεμαίου Α΄ προέρχεται από χρυσό πεντάδραχμο το οποίο εκυκλοφόρησε στα χρόνια του Πτολεμαίου Β΄ του Φιλάδελφου (βασιλεία 283-246 π.Χ.βίος 309-246 π.Χ.).  Art Institute Chicago, David R. Sears, Greek Coins and Their Values: Vol II Asia and North Africa. London: Seaby, 1979 ..

Από τα ιδρυτικά μέλη του Συλλόγου τα περισσότερα ήταν ιατροίΌπως προηγουμένως υποσημείωση 1, σ.60-61.· αυτά κατά τον  1ο χρόνο  έφτασαν τα 150·  σήμερα αριθμούν τα 125. Το 1934 εορτάσθηκαν τα είκοσι πέντε χρόνια της  λειτουργίας του ΣυλλόγουΚασιμάτης, Θ. και  Ιωνάς, Κ., Λεύκωμα Ιωβηλαίον 25ετηρίδος,  Βλέπε: Έκδοση Συλλόγου  Ελλήνων Επιστημόνων Αιγύπτου «Πτολεμαίος ο Α΄» 1909-1934, Αλεξάνδρεια 1934. , το 1989 τα ογδόντα και το 2009 τα εκατό έτηΌπως προηγουμένως υποσημείωση 1, σ.62-63..

Κύριος σκοπός των ιδρυτικών μελών ήταν η λειτουργία ενός χώρου επιστημονικών συναντήσεων, συζητήσεων  και κοινωνικής-εθνικής προσφοράς, με αντίστοιχες επιστημονικές και πολιτιστικές εκδηλώσεις, ιστορικώς αντάξιες προς την κοσμοπολιτική πόλη της Αλεξανδρείας.

 Οι Πρόεδροι του συλλόγου
 Κ. Ζαμπάκος (1908-1909)
 Δ. Δημητριάδης (1909-1912)
 Δ. Μέγγολας (1912-1913)
 Σ. Λασκαρίδης (1913-1915)
 Α. Κωμανός (1915-1918)
 Ν. Καμπάς (1918-1919)
 Κ. Ζαχαριάδης (1920)
 Γ. Νικολάου (1921-1922/ 1933-1935/ 1944-1946)
 Γ. Ιακωβίδης (1923-1925)
 Γ. Λυρίτης (1926)
 Κ. Κασιμάτης (1927)
 Α. Πετρίδης (1928-1931
 Κ. Φαρμακίδης (1932-1933)
 Κ. Αναστασιάδης (1936-1937)
 Σ. Σοφιανόπουλος (1938)
 Η. Καρόπουλος (1939-1940)
 Ι. Παπαδόπουλος (1941-1942)
 Α. Παναγιωτάτου (1942-1944)
 Γ. Παρθενιάδης (1946-1950)
 Ε. Γιαννόπουλος (1950-1952)
 Χ. Κυρίτσης (1953-1973)
 Σ. Συμεωνίδης (1973-1974)
 Α. Καβάζης (1974-1981)
 Ν. Παπαντώνης, (1981- 2014)
 Λ. Π. Θλιβίτου (2014- )Όπως προηγουμένως υποσημειώσεις 1 καί 2..

Οι πέντε έδρες του Συλλόγου 
Στο πέρασμα των χρόνων το εντευκτήριο του Συλλόγου διαδοχικώς λειτούργησε σε πέντε διαφορετικές έδρες: η 1η ήταν περιστασιακή  σε χώρους του μεγάρου Ζιζίνια, στην πλατεία Γαλλίας, με παράλληλες συγκεντρώσεις σε μία αίθουσα του Φιλολογικού Συλλόγου «Νέα Ζωή»·  η 2η έδρα ήταν σε ενοικιασμένο χώρο  κτηρίου επί της οδού Ναμπί Ντανιέλ (1910)· η 3η σε ενοικιασμένο χώρο κτηρίου στην Πλατεία Μωχάμετ Άλη (1911-1922)· για τριάντα τέσσρα έτη η 4η  έδρα φιλοξενήθηκε σε  χώρους του τετραγώνου της Ελληνικής Λέσχης Αλεξανδρείας (1923-1956).  Από το 1957 και για εξήντα ένα έτη έως  σήμερα ο Σύλλογος  έχει πλέον την έπαυλη που εδώρισε η  Αγγελική Παναγιωτάτου  ως την έκτοτε μόνιμη 5η έδρα της λειτουργίας του (1957-2018)Όπως προηγουμένως υποσημείωσι 1, Νικηταρίδης, σ. 62 - 64

  Οι Δραστηριότητες του Συλλόγου  
Κατά την έναρξη των δραστηριοτήτων του Συλλόγου συνυπήρχε ένας επιστημονικός προσανατολισμός, εξειδικευμένος σε τμήματα, όπως το ιατρικό, το δικηγορικό ή πρακτικών επιστημών. Από την πρώτη δεκαπενταετία της λειτουργίας το εντευκτήριο και η βιβλιοθήκη του Συλλόγου καταγράφεται ως το ανώτερο πνευματικό κέντρο της Αλεξανδρινής Παροικίας. Διακεκριμένοι  Έλληνες και ξένοι καλλιτέχνες, επιστήμονες και καθηγητές συμμετείχαν σε σημαντικές επιστημονικές, φιλολογικές, καλλιτεχνικές εκδηλώσεις, συγκεντρώσεις ή συναντήσεις κοσμικές, θεάτρου, αρχαιολογίας, ανθρωπιστικών σπουδών, εορτών, συναυλιών και διαλέξεων· παραλλήλως αναπτύχθηκε και μία εξ ίσου σημαντική κοινωνική δράση στον ιατρικό  τομέα. Κατά τους Βαλκανικούς πολέμους ο Σύλλογος διακρίθηκε για  το αξιόλογο εθνικό εθελοντικό του έργο στην Ελλάδα, κυρίως απὸ τη  ιδιαίτερη δραστηριότητά του σε περιθάλψεις εν καιρώ ειρήνης ή πολέμου. Το 1919 ιδρύθηκε ως ανεξάρτητο τμήμα του Συλλόγου ο  Κυανούς Σταυρός, με αποστολές εκτός Αιγύπτου, σε χώρες της Αφρικής.Όπως προηγουμένως υποσημείωσι 1, σ.63.

Από το  1957 και μετά, η έδρα του  εντευκτηρίου του Συλλόγου στεγάζεται μονίμως στην έπαυλη της Αγγελικής Παναγιωτάτου   Εταιρεία Μελέτης Ελληνικής Διασποράς  πρώτης γυναίκας ιατρού και διεθνώς καταξιωμένης πανεπιστημιακού στην Ελλάδα και την Αίγυπτο. Η ίδια ως ένα από τα πλέον δραστήρια μέλη Συλλόγου και 18η  Πρόεδρός του (1942-1944), δώδεκα ημέρες προ του θανάτου της -που συνέβη στις 24 Ιανουαρίου 1954-, με την διαθήκη της δώρισε στην Ελληνική Κοινότητα Αλεξανδείας την έπαυλή της που μετονομάστηκε σε «Παναγιωτάτειο Ίδρυμα», προκειμένου στο εξής αυτή να αποτελεί  την μόνιμη έδρα του εντευκτηρίου των μελών του Συλλόγου «Πτολεμαίου του Α΄»Αναθηματική μαρμάρινη πλάκα προ της κεντρικής  εισόδου του Συλλόγου.  Βλέπε:  Ετήσια Τακτική Γενική Συνέλευσι 2016, Πεπραγμένα και Λογοδοσία έτους 2015, έκδοση Συλλόγου  Ελλήνων Επιστημόνων, «Πτολεμαίος ο Α΄»,  Αλεξάνδρεια 2016, σ.11..

Το γραφείο της Αγγελικής Παναγιωτάτου έως σήμερα διατηρείται μουσειακώς, όπως ήταν όταν εκείνη ακόμη ζούσε, με όλη την αρχική του σκευή, τα προσωπικά και οικογενειακά της ενθυμήματα, το πιάνο και την βιβλιοθήκη της. 

Στις ημέρες μας, κατά περίπτωση, χρησιμοποιούνται  στις πραγματοποιούμενες εκδηλώσεις του Συλλόγου, εκτός από την Ελληνική και η Αραβική, Γαλλική η Αγγλική γλώσσα. Η σημερινή 25η Πρόεδρος του Συλλόγου δρ. Λιλίκα Παντελή Θλιβίτου, φροντίζει ώστε ο Σύλλογος να συνεχίζει να λειτουργεί κατά τον προσανατολισμό και τις φιλοδοξίες των ιδρυτών του, δηλαδή ως ένα ζωντανό επιστημονικό και πολιτιστικό κύτταρο συνεργασίας  και προσφοράς εντός και εκτός της Ελληνικής παροικίας, μαζί με όλους τους φορείς της σύγχρονης Αλεξανδρινής κοσμοπολιτικής ζωής. Ο Πάπας και Πατριάρχης Αλεξανδρείας και πάσης Αφρικής κ. Θεόδωρος Β’ με την παρουσία του ευλογεί με τα μέλη της συνοδείας του τις πραγματοποιούμενες εκδηλώσεις,  τις οποίες παραλλήλως τιμούν ο εκάστοτε Γενικός Πρόξενος της Ελλάδος και μέλη των άλλων διπλωματικών αρχών στην Πόλη της Αλεξανδρείας, ο Πρόεδρος της Ελληνικής Κοινότητας και της Κυπριακής Αδελφότητας Αλεξανδρείας, μέλη των Συλλόγων τους, όπως επίσης και Πρόεδροι των Αραβοφώνων Χριστιανικών Κοινοτήτων στην πόλη, εκπρόσωποι της Βιβλιοθήκης της Αλεξανδρείας, Προϊστάμενοι ή εκπρόσωπο του Ελληνικού, Γαλλικού και Αμερικανικού πολιτιστικού Κέντρου, Έλληνες, Αιγύπτιοι, Σύριοι και Λιβανεζοι φίλοι του Συλλόγου, εκπαιδευτικοί, καθηγητές, επιχειρηματίες και μέλη άλλων συλλόγων της Αλεξανδρείας όπως και του Καΐρου. Τοιουτοτρόπως ο  Σύλλογος  απευθύνεται κατά τρόπο ευρύτερο  στο Αιγυπτιακό και διεθνές κοινό της ιστορικής και κοσμοπολιτικής «Μεγάλης Πόλεως της Αλεξανδρείας»Όπως προηγουμένως υποσημείωση 16, σ.3-20..

 Πηγές 
Κουτουπάς Αθανάσιος, Σύλλογος Ελλήνων Επιστημόνων «Πτολεμαίος ο Α΄», Ελληνική Κοινότητα Αλεξανδρείας, Ελληνικοί Σύλλογοι και Σωματεία στην Αλεξανδρεια.
Κ. Ν. Κωνσταντινίδης,  Ο ποιητής - Ο λογοτέχνης - Ο πατριώτης, έκδοση  Συλλόγου Ελλήνων Επιστημόνων «Πτολεμαίος ο Α΄», Αλεξάνδρεια 1959 
Ο Πατριάρχης στην Γενική Συνέλευση του «Πτολεμαίου», 27-4-2004 Cyprus News Agency
Ριμπά Διαμαντένια, Η ιστορική ελληνική παρουσία στην Αίγυπτο, https://www.greeknewsonline.com/afieroma-i-istoriki-elliniki-parousi/
Επιστημονικός Σύλλογος «Πτολεμαίος ο Α΄» στην Αλεξάνδρεια της Αιγύπτου, blogspot:  ΕΔΩ ΑΛΕΞΑΝΔΡΕΙΑ 3-1-2012 
Νικηταρίδης Νίκος Τα Ελληνικά Σωματεία στην Αίγυπτο, Αθήνα 2015.
Ζουές Βασίλειος, Έλληνες Αιγυπτιώτες του χθες και του σήμερα, εφημερίδα Ηephaestuswien.wordpress.com, Βιέννη 14-1-2017
Οι Ελληνες της Αλεξανδρείας, News Makedonia.gr , Θεσσαλονίκη 2-3-2018.

Παραπομπές

 Εξωτερικοί σύνδεσμοι 
 Facebook: Hellenic Scientific Association "Ptolemy I"

Κατηγορία:Έλληνες της Αιγύπτου